રાજકોટ શહેરમાં દારૂ જુગારના કેસો કરવા અંગે મળેલી સૂચના વચ્ચે બેકબોન રેસિડેન્સીમાં રહેતો શખ્સ દારૂ વેચતો હોય અને સ્થાનિક રહીશો ઉપર ત્રાસ ગુજારતો હોય આ અંગે કંટ્રોલમાં જાણ થતા ગાંધીગ્રામ પીઆઇ કે એ વાળના માર્ગદર્શન હેઠળ પીએસઆઇ એમ બી જેબલીયા, પીએસઆઇ જે એમ ભટ્ટ, સંતોષભાઈ મોરી, રાહુલભાઈ વ્યાસ, વનરાજભાઈ લાવડીયા, કનુભાઈ બસિયા, દિવ્યરાજસિંહ જાડેજા, દિવગીજયસિંહ ગોહિલ અને ગોપાલભાઈ પાટીલ સહિતનો સ્ટાફ દોડી ગયો હતો અને સંજય ઉર્ફે સંજલો ભીખાભાઇ શિયાર નામના શખ્સની 50 બોટલ દારૂ સાથે પીધેલી હાલતમાં ધરપકડ કરી હતી આ શખ્સનો ગુનાહિત ઇતિહાસ ચેક કરતા તે મૂળ જામનગરના ગુલાબનગરમાં રહેતો હોવાનું અને ત્યાં પણ સીટી બી ડિવિઝન પોલીસ સ્ટેશનમાં દારૂના ગુનામાં વોન્ટેડ હોવાનું જાણવા મળતા પોલીસે ધરપકડ કરી જામનગર પોલીસને જાણ કરી હતી